|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ**  **KLINIČKI CENTAR VOJVODIN**E  21000 Нови Сад, Хајдук Вељкова 1, Војводина, Србија  21000 Novi Sad, Hajduk Veljkova 1, Vojvodina, Srbija  теl: +381 21/484 3 484  [www.kcv.rs](http://www.kcv.rs), e-mail: tender@kcv.rs |

Број: 100-16-О/4

Дана: 18.05.2016.

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 100-16-О - *Набавка нерегистрованих лекова са Д Листе лекова***

***за потребе Клиничког центра Војводине***

**ПИТАЊА ПОТЕНЦИЈАЛНОГ ПОНУЂАЧА:**

„Poštovani,

Molimo Vas da nam u skladu sa članom 63. stav 2. Zakona o javnim nabavkama (“Sl. glasnik RS” br: 124/2012, 14/2015 i 68/2015)  dostavite dodatne informacije ili pojašnjenje u vezi sa konkursnom dokumentacijom za javnu nabaku dobara u otvorenom postupku, po partijama, javna nabavka broj 100-16-O.

 1.      Konkursnom dokumentacijom, na strani 7 od 32, u delu pod nazivom *Obavezni uslovi za učešće u postupku javne nabavke iz člana 75. i 76. Zakona i uputstvo kako se dokazuje ispunjenost tih uslova,* pod tačkom 4 naveli ste da, kao dokaz da ponuđač ispunjava uslov da mora imati važeću dozvolu nadležnog organa za obavljanje delatnosti koja je predmet javne nabavke, ponuđači dostavljaju Rešenje za obavljanje prometa na veliko **medicinskim sredstvima** koja su predmet javne nabavke izdato od strane Ministarstva zdravlja ili Rešenje za proizvodnju **medicinskih sredstava** koje je predmet javne nabavke izdato od strane Ministarstva zdravlja.

Potencijalni ponuđač skreće pažnju Naručiocu na očigledno napravljenu omašku, te da predmet ove javne nabavke nisu medicinska sredstva već lekovi, te Vas molimo da izvršite potrebne izmene konkursne dokumentacije, i pojasnite i precizirate dostavljanjem kojih dokaza ponuđači dokazuju ispunjenost obaveznog uslova iz tačke 4. navedenog dela konkursne dokumentacije.

2.      Takođe, na starni 8 od 32 konkursne dokumentacije, u delu pod nazivom *Dodatni uslovi za učešće u postupku javne nabavke iz člana 76. Zakona*, pod tačkom 5, naveli ste da ponuđači, kao dodatan uslov, moraju posedovati rešenje nosioca dozvole za stavljanje u promet farmaceutskog proizvoda koji je predmet javne nabavke izdato od strane Agencije za lekove i medicinska sredstva, a da kao dokaz o ispunjenosti navedenog uslova, u okviru ponude, dostavljaju kopiju Rešenja o upisu u registar ALIMS, koje mora biti važeće, odnosno, u slučaju da ponuđač tvrdi da farmaceutski proizvod koji nudi ne podleže registraciji kod ALIMS-a, dužan je dostaviti svoju izjavu **i/ili** potvrdu ALIMS-a da predmetni farmaceutski proizvod ne podleže registraciji kod ALIMS-a.

Potencijalni ponuđač ukazuje Naručiocu na neusklađenost konkursne dokumentacije, odnosno zahtevanih dodatnih uslova za učešće u predmetnom postupku javne nabavke, sa samim predmetom javne nabavke. Naime, predmet javne nabavke su lekovi sa D liste, kao lekovi koji nisu registrovani u Republici Srbiji. Molimo Vas da izmenite konkursnu dokumentaciju na način da zahtevani dodatni uslovi, kao i način na koji se dokazuje ispunjenost tog uslova, budu u skladu sa predmetom javne nabvake, te da takvim izmenama konkursne dokumentacije ponuđačima omogućite izradu ispravne ponude, kao i da omogućite poštovanje Zakona o javnim nabavkama.

3.      Na strani 13 od 32 konkursne dokumentacije, u delu pod nazivom *9.3 Zahtev u pogledu roka ( isporuke dobara, izvršenja usluga, izvođenja radova),* kao i odredbama člana 3. Modela ugovora predvideli ste da Naručilac zahteva da isporuka bude sukcesivna, po zahtevu Naručioca, a rok isporuke da ne bude duži od **24 časa od časa podnošenja zahteva Naručioca.**

Molimo Vas da izvršite izmene konkursne dokumentacije, s obzirom da je predmet javne nabavke **neregistrovani lek**, te da kao momenat za početak računanja roka isporuke uzmete momenat okončanja zakonske procedure uvoza neregistrovanog leka. Određivanje roka isporuke na način kako je sada određeno konkursnom dokumentacijom onemogućeno je bilo kom ponuđaču da ispuni postavljene uslove u vezi sa rokovima isporuke, a imajući u vidu predmet javne nabavke.

Naročito napominjemo da je Naručilac kao prvi rezervni kriterijum za izbor najpovoljnije ponude naveo upravo rok isporuke, te da izmena konkursne dokumentacije u pogledu ovog pitanja, ima veoma veliki značaj za zakonitost postupka javne nabavke, te mogućnost rangiranja/izbora ponuđača u slučaju da dva ili više ponuđača ponude istu cenu.

4.      Potencijalni ponuđač skreće pažnju Naručiocu da je u okviru Obracsa Izjave o poštovanju obaveza iz člana 75. stav 2. Zakona o javnim nabavkama predvideo da ponuđači daju izjavu da *su imaoci prava intelektualne svojine.* Ispunjenost ovog uslova izbačena je poslednjim izmenama i dopunama Zakona o javnim nabavkama, i zamenjenja izjavom da ponuđači nemaju zabranu obavljanja delatnosti koja je na snazi u vreme podnošenja ponude, te Vas molimo da izvršite potrebne izmene konkursne dokumentacije u cilju usklađivanja sa aktuelnim odredbama Zakona o javnim nabavkama.

5.      Naručilac konkursnom dokumnetacijom nije predvideo obavezu ponuđača da dostavljaju sredstvo finansijskog obezbeđenja za ozbiljnost ponude, već samo za dobro izvršenje posla, ali je kao sastavni deo konkursne dokumentacije stavio i model Meničnog pisma – ovlašćenja za ozbiljnost ponude. Molimo da nam pojasnite i precizirate da li je potrebno da ponuđači kao sastavni deo ponude dostvaljaju sredstvo finansijskog obezbeđenja za ozbiljnost ponude, te da precizirate kog i pod kojim sulovima, a da ukoliko nije potrebno da se ovakvo sredstvo finansijskog obezbeđenja dostavlja uz ponudu, pojasnite da li će se ponuda smatrati potpunom i ispravnom ukoliko ponuđači **ne dostave** navedeno Menično pismo – ovlašćenje kao sastavni deo ponude.

 6.      Obrascem ponude, na strani 27 od 32 konkursne dokumentacije naveli ste da ponuđači, u tabelu, treba da unesu podatke o Uverenju o kvalitetu / atest, ako i podatke o Odobrenju za upotrebu od strane nadležne ustanove.

Napominjemo da se kao podatak o Uverenju o kvalitetu / atest mogu uneti samo podaci iz Ino sertifikata, a imajući u vidu da se radi o neregistrovanom leku, pa Vas molimo da nam pojasnite i precizirate koje padatke je ponuđač potrebno da unese u navedenu kolonu kako bi se njegova ponuda smatrala ispravnom.

Takođe, kako smo gore već napomenuli, odobrenje za upotrebu ALIMS-a kod predmeta ove javne nabavke ne postoji, pa Vas molimo da nam precizno pojasnite šta je potrebno da ponuđači unesu u navedenu kolonu, a kako bi njihova ponuda bila ispravna, ili da izvršite potrebe izmene konkursne dokumentacije kako bi obaveza unosa podataka u Obrascu ponude bila usklađenja sa predmetom javne nabavke.“

**ОДГОВОРИ НАРУЧИОЦА:**

1. Нaручилац прихвата сугестију потенцијалног понуђача, и указује да ће, као доказ за испуњење обавезног услова за учешће у поступку јавне набавке из тачке 4. конкурсне документације, прихватити важећу дозволу које издаје Министарство здравља, а које се односи на предмет јавне набавке, односно фармацеутски производ.
2. За задовољење предметног услова довољно је доставити **потврду АЛИМС** да предметни фармацеутски производ **не подлеже регистрацији** код АЛИМС или захтевану потписану и оверену **изјаву на меморандуму понуђача** да фармацеутски производи које нуди у својој понуди, у тренутку подношења понуде, не подлежу регистрацији код АЛИМС.
3. Наручилац напомиње да се захтевано време рока испоруке односи на рок испоруке са лагера, **након потврде добављача о спроведеној и завршеној процедури увоза и стављања у промет нерегистрованог лека за потребе наручиоца**, и рачуна се од тренутка упућивања захтева наручиоца након обавештења/потврде добављача.
4. Наручилац је техничком грешком изоставио предметну одредбу којом понуђачи изјављују да ***'немају забрану обављања делатности која је на снази у време подношења понуде'*** из члана 75. став 2. Закона о јавним набавкама, а оставио по 'старом' Закону о јавним набавкама (пре измена и допуна Закона које су ступиле на снагу 12.08.2015.год.), да понуђачи потврде ***'да су имаоци права интелектуалне својине'***, те у складу са тим наручилац напомиње да измена није неопходна, јер је свакако наведена одредба јасно и прецизно дефинисана важећим одредбама Закона о јавним набавкама. Даље, потписаном Изјавом о поштовању обавеза из члана 75. став 2. Закона о јавним набавкама, наручилац ће сматрати да су потенцијални понуђачи поштовали обавезе које произлазе из важећих прописа, сагласно актуелним одредбама Закона о јавним набавкама. („Сл. гласник РС” бр. 124/12, 14/15 и 68/15).
5. Наручилац конкурсном документацијом у предметном поступку у **тачки 5.**- *Упутство понуђачима како да сачине понуду*, **подтачка 12**.-*Подаци о врсти, садржини, начину подношења, висини и роковима обезбеђења испуњења обавеза понуђача*, не захтева да потенцијални понуђачи приликом подношења понуда доставе средство финансијског обезбеђења за озбиљност понуде понуда, те сходно томе наручилац ће сваку понуду сматрати потпуном и исправном уколико потенцијални понуђачи **не доставе** наведено Менично писмо.
6. Наручилац је сагласан да се у **тачки 11. – Образац понуде**, конкурсне документације у колони ***Уверење о квалитету/атест*** унесу подаци из Ино сертификата, односно уколико предметна добра не подлежу регистрацији код АЛИМС, понуђачи нису у обавези да попуне колону ***Одобрење за употребу од надлежне усанове (/)***.

С поштовањем,

*Комисија за јавну набавку 100-16-О*